TANTÁRGYLEÍRÁS ÉS HETI TEMATIKA

	Tantárgy neve: Grafika anyag- és technikaismeret 4
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” : 20%elmélet+80%gyakorlat(kredit%)

	A tanóra típusa: kötelező
nyelve: magyar
Az adott ismeret átadásában alkalmazandó további módok, jellemzők: technikai prezentáció, magyarázatok, a kétirányú kommunikáció felépítése, konzultációk, személyes gyakorlati tanácsok és technikai segítségnyújtás igény esetén, a nyomtatás során szakmai felügyelet

	A számonkérés módja: gyj
Az ismeretellenőrzésben alkalmazandó további (sajátos) módok: 
A félév végi osztályzat a gyakorlati feladatok (próbanyomatok és lezárt sorozatok(edíciók)) minősége, valamint a műhelymunka során tanúsított technológiai fegyelem alapján alakul ki. Értékelési kritériumok: a technikai precizitás, a manuális készségek fejlődése, a választott grafikai eljárás autonóm használata és a műhelybiztonsági előírások betartása.

	A tantárgy tantervi helye (hányadik félév): 4

	Előtanulmányi feltételek: Grafika anyag- és technikaismeret 4 - A szemeszterek sorrendje kötött: képgrafika spec.: 1.2.3.4

	Tantárgyleírás: az elsajátítandó ismeretanyag tömör, ugyanakkor informáló leírása:

4. szemeszter- Szitanyomás és Aszfalvisszakaparásos litográfia
Balesetvédelem
Aszfalt-litográfiai feladat kiadása, technikájának, elméletének ismétlése
A szitanyomóforma-készítés és nyomtatás anyagai és eszközei, az eljárások technikai ismertetése
A szitanyomás története
A digitális előkészítés tárgyalása: raszterezési megoldások, a film nyomtatásának különféle megoldásai
Digitális színbontás rejtelmei és különféle módozatai: négyszínbontás, spot-chanell bontás, fekete-fehér bontás felhasználása többszínes ill árnyalatos képhez
Szitanyomó-sablon készítése és nyomtatása 
Szitafilm, azaz másolóeredeti készítése manuális módon, ill a digitális technológia felhasználásával
Egyszínes szita készítése, nyomtatása manuálisan létrehozott film felhasználásával. Méretkorlátok: papír B/3, film A/3
Többszínes szita készítése és nyomtatása hibrid megoldással: manuális film és digitálisan előkészített film szinkronizálása és felhasználása a nyomat különböző rétegeiben


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

Krejca, Ales  A művészi grafika technikái : a nyomtatott grafika eljárásainak és történetének kézikönyve / Ales Krejca ; [ford. Hegymegi Kiss Áron], [Budapest] [etc.] : Corvina [etc.], 1986.

Szenteczky Csaba : A nyomtatott grafika története és technikái / Szenteczki Csaba ; [fotó: Oravecz István] ; [ill. Korcsok Zoltán ], Budapest : Műszaki Könyvk., 2003.


	

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) Tudása: Ismeri a fényérzékeny emulziók és a levilágítási folyamatok elméletét. Érti a szitasűrűség és a festék viszkozitásának összefüggéseit.
 
    b) Képességei: Készségszinten kezeli a szitakeretet és a rákelt/raklit. Képes digitális terveket analóg filmekké konvertálni és a szitát vegyszeresen regenerálni.
 
    c) Attitűd: Nyitott a grafika és a design határterületeire. Törekszik a tiszta, ipari igényességű kivitelezésre és a színek pontos kikeverésére.
 
    d) Autonómia, felelősség: Önállóan menedzseli a teljes munkafolyamatot a levilágítástól a tisztításig. Felelősséget vállal a vegyszermentes környezet fenntartásáért és a drága szitaszövet épségéért.
    

Féléves tematika hetekre lebontott rövid ismertetése
	1. hét
	Baleset és munkavédelem / A szitakeret és film elkészítése, nyomtatási előkészületek 

	2. hét
	A szita nyomtatása – technikai bemutató

	3. hét
	A digitális technika felhasználása a szitanyomás területén I.: digitális előkészítés, vonalas, folt, és raszteres bontási megoldások egyrétegű nyomat előkészítéséhez, a film (másolóeredeti) nyomtatása

	4. hét
	A digitális technika felhasználása a szitanyomás területén II: a raszteres megoldások felhasználása a színes nyomtatás területén: négyszínnynomás színbontása, monokróm réteges tónusos kép lehetőségei raszterezés nélkül, spot csatornákra történő színbontás

	5. hét
	Pótóra: korábban hiányzó hallgatók elengedhetetlenül szükséges gyakorlati ismereteinek pótlása

	6. hét
	Ismétlés: a litográfia technikáján belül az aszfaltvisszakaparás technikájának gyors ismétlése, tekintettel a félév során kiadott gyakorlati feladatokra

	7. hét
	A szitanyomás gyakorlati praktikumai, trükkök és ésszerű megoldások, gyakorlat

	8. hét
	A szitanyomás technikájának egyéb felhasználási területei, különös tekintettel a textilnyomtatásra, gyakorlat

	9. hét
	Gyakorlat: Nyomtatás

	10. hét
	Tavaszi Szünet

	11. hét
	Gyakorlat: Nyomtatás

	12. hét
	Gyakorlat: Nyomtatás

	13. hét
	Gyakorlat: Nyomtatás

	14. hét
	Gyakorlat: a szitanyomás feladatainak befejezése, nyomatok leadása

	15. hét
	Puffer hét: a technikai feladatok hiányzó nyomatainak pótlása, a meglévő nyomatokhoz képest jobb nyomatok készítése,nyomatok cseréje, a félév gyakorlati részének lezárása, takarítás




	Tantárgy felelőse: 

	Tantárgy oktatásába bevont oktató(k) és elérhetősége(ik): Barta János, barta.janos@mke.hu

	A tantárgy tanításának időpontja/helyszíne: Képgrafika Specializáció, I/8 Szitanyomóműhely 
A csoport: Hétfő:12:30-14:00 
B csoport: Hétfő:14:15-15:45


	Tantárgykódja: GRM-KATI04-23-C

	Felelős tanszéke: Grafika Tanszék

	Képzési idő szemeszterekben: 1

	Tanórák száma összesen: 2x28

	Tanulmányi követelmények: A kurzus célja a művészi sokszorosító grafikai technikák ismeretének elsajátítása. Az órákon elméleti és gyakorlati példák segítik a sokszorosító grafika megértését és alkalmazását.

	Oktatási módszerek: Aktuális technika szerinti technikaelméleti bemutatók, konzultáció, alkotói módszerek elemzése

	Javasolt tanulási módszerek: Az órákon folyamatos részvétel, egyéni könyvtári kutatómunka, a műhelyek használata az órakeret lefedettségén túl nyitvatartási időben. A kiadott feladatok határuidőre történő megoldása és leadása. Konzultáció.

	A hallgató egyéni munkával megoldandó feladatainak száma: 3

	Felhasználható fontosabb technikai és egyéb segédeszközök: 
A tanszék Szitanyomóműhelye komplett infrastruktúrával, 
a nyomatok készítéséhez és nyomtatásához a tanszék által biztosított anyagok, 
Tanszéki archívum:
1890-es évektől kezdődően napjainkig gyűjtött grafikai anyag

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 
A tárgy szabadon választhatóként NEM felvehető

